钦定古今图书集成/明伦汇编/氏族典/第134卷 > 《廖用贤尚友录》 > 秦钺
## 钦定古今图书集成/明伦汇编/氏族典/第134卷 > 《廖用贤尚友录》 > 秦钺

按《万姓统谱》：“钺，字懋功，慈谿人。正德甲戌进士，为湖
广攸县知县，政绩有闻。进监察御史，巡按江西。监临
乡试，取士多得人。升徐州兵备副使，历山东参政、按
察使、左右布政使。才识通敏，敭历著声。擢副都御史，
巡抚江西。召入内台，不数月乞归，致仕而卒。”